open-index/open-wikipedia-markdown huggingface dataset:
אומוני אובולי

**אומוני אובולי** (באנגלית: **Omoni Oboli**;** **נולדה ב-22 באפריל 1978) היא שחקנית, תסריטאית, מפיקה ובמאית קולנוע ניגרית.

## ביוגרפיה
אובולי נולדה בבנין סיטי, במדינת אדו שבניגריה. בתואר הראשון, היא למדה צרפתית באוניברסיטת בנין.

## קריירה
את הקריירה הקולנועית שלה החלה אובולי בסרט *Bitter Encounter* (1996), שבו היא שיחקה תפקיד מזכירה. סרטה הבא היה *Shame*. בסרטיה הבאים, היא שיחקה את התפקיד הראשי: *Not My Will*, *Destined To Die* ו-*Another Campus Tale*. אחרי הצלחה קצרה זו בשנת 1996, היא חזרה ללימודים כדי לסיים את התואר הראשון, ואז נישאה מיד עם תום לימודיה. לתעשיית הקולנוע חזרה שוב רק כעבור עשור.

בין התסריטים שכתבה אובולי הם *Wives On Strike*, *The Rivals*, סרט שהיא גם הייתה מפיקה שותפה שלו, ועבורה היא זכתה בפרס הדרמה הבינלאומית הטובה ביותר בפסטיבל הסרטים הבינלאומיים של ניו יורק. אובולי גילמה תפקידים בסרטים מהזרם המרכזי של התעשייה הניגרית, כולל: *Figurine* (2009), *Anchor Baby* (2010), *Being Mrs Elliot*, *Fifty* (2015). בין הסרטים שהיא ביימה כלולים *Being Mrs Elliott*, *The First Lady*, *Wives on Strike*, ו-*Okafor's Law*.

אובולי הקימה את קרן אומוני אובולי, אשר מטרתה היא סיוע לנשים וילדים נזקקים בחברה הניגרית.

### מחלוקת משפטית
עם צאת הסרט *Okafor's Law* בפסטיבל הסרטים הבינלאומי בטורונטו ב-2016, האשים התסריטאי ג'וד אידדה את אובולי שהפרה את זכויות היוצרים שלו, וכי הוא כתב את הסיפור שבבסיס הסרט וחלק מהתסריט,במרץ 2017, בערב הקרנת הבכורה הרשמית של הסרט, קיבלה אובולי צו מניעה בעקבות תביעה מצד Raconteur Productions, והאירוע בוטל, וכך גם הקרנות עתידיות. ואולם, הצו הוסר כעבור שלושה ימים, בהיעדר ראיות מספקות בבית המשפט להצדיק את גניזת הסרט. הסרט יצא בבתי הקולנוע ב-31 במרץ, התאריך המקורי לצאת הסרט. עם זאת, נערכו שימועים בבית המשפט במהלך החודשים אפריל ומאי 2017, בהם אובולי ואידדה (לא צד בתביעה) העידו. נכון לאוקטובר 2018, לא פורסמה קביעת בית המשפט בתקשורת.

## פרסים
ב-2010 היא זכתה בפרס השחקנית הטובה ביותר בפרסי הקולנוע של לוס אנג'לס, ואת פרס השחקנית הטובה ביותר בפסטיבל הסרטים הבינלאומי של הארלם. היא הייתה מועמדת לפרס השחקנית הטובה ביותר בפרסי האקדמיה האפריקאית לקולנוע ב-2011.

בשנת 2014, היא זכתה בפרס שחקנית הקולנוע הטובה ביותר של השנה בפרסי ELOY, עבור משחקה בסרט *Being Mrs Elliott*. ב-2015, הוענק לה פרס "אישיות השנה" מטעם Sun Nollywood.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ניגריות
קטגוריה:במאיות קולנוע ניגריות
קטגוריה:מפיקות קולנוע ניגריות
קטגוריה:תסריטאיות קולנוע
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות
קטגוריה:בוגרות האקדמיה לקולנוע של ניו יורק
קטגוריה:ניגריות שנולדו ב-1978
קטגוריה:ניגרים שנולדו ב-1978
לאופולד לודוויג, ארכידוכס אוסטריה

**לאופולד לודוויג, ארכידוכס אוסטריה** (בגרמנית: **Leopold Ludwig von Österreich**; 6 ביוני 1823 – 24 במאי 1898) היה חבר של בית הבסבורג-לורן, ובנוסף היה גנרל ואדמירל אוסטרי.

## ביוגרפיה
לאופולד לודוויג נולד ב-8 באוגוסט 1824 במילאנו, והיה הבן הראשון של המשנה למלך בממלכת לומברדיה-ונציה ריינר יוזף, ארכידוכס אוסטריה ואליזבטה, נסיכת סבויה, בתם של קרלו אמנואלה, נסיך קריניאנו ומריה כריסטינה, נסיכת סקסוניה.

לאופולד לודוויג שירת בצבא האוסטרו-הונגרי, בשנת 1850 הוא הועלה לדרגת פלדמרשל-לוטננט, ובשנת 1867 לדרגת גנרל חיל הפרשים. הוא היה קולונל הכבוד של רגימנט הרגלים ה-53, רגימנט האולנים האוקראיני הרוסי ה-13 ורגימנט הרגלים הפרוסי ה-6. במהלך המהפכה באיטליה סייע לאופולד לודוויג בכיבוש פורט מלגרה. בנוסף פיתח לאופולד לודוויג כמה המצאות על מוקשים ימיים וטורפדו.

כאשר הארכידוכס פרדיננד מקסימיליאן התכונן לקבל את הכתר של מקסיקו במרץ 1864, פרנץ יוזף הראשון, קיסר אוסטריה שלח את לאופולד לגרום למקסימיליאן לחתום על ויתורו על זכויות הירושה באוסטריה. שני הבני דודים מעולם לא היו ביחסים ידידותיים, ומקסימיליאן ראה בלאופולד כאחד מאלו שירוויחו מוויתורו על זכויות הירושה באוסטריה. מקסימיליאן עיכב את החתימה על כתב הוויתור, עד ביקורו של פרנץ יוזף במיראמר ב-9 באפריל 1864.

ללא ספק, למורת רוחו של מקסימיליאן, לאופולד קודם לדרגת ויצה-אדמירל בצי האוסטרו-הונגרי, והוא שימש כמפקח הכללי של הנחתים והצי משנת 1865 עד ה-25 בפברואר 1868.
[שמאל|ממוזער|180x180 פיקסלים|דגל [הצי האוסטרו-הונגרי]]
לאופולד מעולם לא התחתן, וב-24 במאי 1898 הוא מת בהרנשטיין.

## אילן יוחסין

## קישורים חיצוניים

## הערות שוליים

קטגוריה:אדמירלים אוסטרו-הונגרים
קטגוריה:ילידי 1823
קטגוריה:נפטרים ב-1898
ארנסט, ארכידוכס אוסטריה (1824–1899)

**ארנסט, ארכידוכס אוסטריה** (בגרמנית: **Ernst von Österreich**; 8 באוגוסט 1824 – 4 באפריל 1899) היה חבר של בית הבסבורג-לורן.

## ביוגרפיה
### ראשית חייו
ארנסט נולד ב-8 באוגוסט 1824 במילאנו, והיה הבן השני של המשנה למלך בממלכת לומברדיה-ונציה ריינר יוזף, ארכידוכס אוסטריה ואליזבטה, נסיכת סבויה, בתם של קרלו אמנואלה, נסיך קריניאנו ומריה כריסטינה, נסיכת סקסוניה. בשנת 1844 הוא קיבל את תואר אביר מסדר גיזת הזהב מפרדיננד הראשון, קיסר אוסטריה.

### הקריירה הצבאית
ארנסט התחיל את הקריירה הצבאית שלו בחיל המצב של מילאנו, ובשנת 1845 מונה למפקד רגימנט הרגלים ה-48. בשנת 1847 הוא הועלה לדרגת גנרל-מיור. בשנת 1848, ארנסט השתתף באירועי מהפכת 1848 במילאנו, כאשר החיילים האוסטרים נאלצו לסגת מן העיר. בשנת 1849, ארנסט נשלח עם הרגימנט לטוסקנה והצליח לכבוש את ליבורנו ובזמן קצר לפזר את הכוחות של ג'וזפה גריבלדי. עבור פעילויות אלה הוא היה בשנת 1850 קיבל את מהפכת צלב ומקודם לדרגת פלדמרשל-לוטננט.

בשנת 1850, ארנסט הוצב בפרשבורג, ובשנת 1858 הוא הוצב בבודפשט, שם הוא התמנה לתפקיד מפקד חיל הפרשים. בשנת 1866, הוא השתתף בלחימה בבוהמיה.

בשנת 1867 ארנסט הועלה לדרגת גנרל חיל הפרשים, ובשנת 1868 הוא פרש מהצבא. לאחר פרישתו חי ארנסט באלמוניות, וב-4 באפריל 1899 מת בביתו בארך.

## משפחתו
ארנסט טען כי הוא התחתן ב-26 באפריל 1858 בליובליאנה עם האצילה ההונגריה לאורה שקובליץ' דה וליקה אט בשנייה, בתו של אציל אלוישיוש שקובליץ' דה וליקה אט בשנייה ורברה איבנקוביץ' דה קבלקוט. פרנץ יוזף הראשון, קיסר אוסטריה סירב לתת אישור לנישואים מורגנטיים, אולם היא הייתה מוכרת כברונית פון ואלבורג, ונולדו להם 4 ילדים:
* לורה פון ואלבורג (1859–1911)
* ארנסט קרל היינריך פון ואלבורג (1859–1920)
* היינריך פון ואלבורג (1861–1888)
* קלוטילד פון ואלבורג (1863–1953)

לאחר מותו של ארנסט, ניסו ילדיו לדרוש את נחלותיו ועזבונו, אולם מכיוון שלא הייתה להם הוכחה רשמית לנישואי הוריהם, הם לא זכו בממונו, ונאלצו אף לוותר על התואר "פון ואלבורג".

## אילן יוחסין

## קישורים חיצוניים

* 

## הערות שוליים

קטגוריה:אבירי מסדר גיזת הזהב
קטגוריה:אוסטרים שנולדו ב-1824
קטגוריה:נפטרים ב-1899
המשלחת הסובייטית השנייה לאנטארקטיקה

**המשלחת ה[[ברית המועצות|סובייטית]] השנייה ל[[אנטארקטיקה]]** יצאה ב-7 בנובמבר 1956 ונמשכה עד 1958.

במשלחת השתתפו בסך הכל שלוש ספינות של הצי הסובייטי: "אוב", "לנה" ו"קופרציה". מפקד הכוח הימי היה א. מקסימוב. מפקד הכוח שירד ליבשה היה אלכסיי טרשניקוב. מטרות המשלחת היו לסיים את משימותיה של המשלחת הסובייטית הראשונה לאנטארקטיקה, עבודה מדעית בקנה מידה מלא עבור מיזם השנה הגאופיזית הבינלאומית (כולל מיפוי קרחונים ומעקב אחר חיות בר), הקמת שתי תחנות מדעיות חדשות עבור אותו מיזם, ומחקרים באוקיינוגרפיה.

## קישורים חיצוניים
* מידע אודות המשלחות הרוסיות לאנטארקטיקה

קטגוריה:1956 בברית המועצות
קטגוריה:1957 בברית המועצות
קטגוריה:1958 בברית המועצות
קטגוריה:משלחות לאנטארקטיקה
קטגוריה:ברית המועצות: מדע וטכנולוגיה
כבוד הכומר

**כבוד הכומר** (באנגלית: ****) היא קומדיית מצבים בריטית בהפקת Big Talk Productions. הסדרה שודרה בערוץ BBC Two החל מ-28 ביוני 2010 ועד 28 באפריל 2014. במהלך העבודה נקראה הסדרה "Handle With Prayer" ו-"The City Vicar". העלילה סובבת סביב כומר אנגליקני, בגילומו של טום הולנדר, שהופך לוויקאר בכנסייה בשכונה בעיר לונדון, אחרי שעזב קהילה כפרית קטנה בסאפוק.

הולנדר אמר: "רצינו להגדיר את עצמנו בניגוד לקלישאה של כומר כפרי, בין השאר משום שרצינו להציג את אנגליה כפי שהיא עכשיו, במקום אנגליה של 'הרחק, מעבר להרים עם ציוץ ציפורים' - רצינו את המורכבות של רב-תרבותיות, רב-אתניות של תוך העיר, שם הכל הרבה יותר קשה".

## תקציר העלילה
ממוזער|סנט לאונרדס בשורדיץ'
אדם סמולבון הוא כומר אנגליקני שעבר מקהילה כפרית קטנה אל כנסיית המושיע הקדוש ברובע האקני שבמזרח לונדון (קודמו בתפקיד ערק לכנסייה הקתולית). הוא אינו מסוגל לסרב לאיש שפונה לעזרתו, והוא עומד בפני שורה של אתגרים. עליו לאזן בין צורכיהם של באי הכנסייה, אנשים מהרחוב, מכורים לסמים וגם מטפסים חברתיים, המגיעים לתפילות וטוענים שהם נוצרים רק כדי לקבל העדפה ברישום ילדיהם לבתי-ספר אנגליקניים טובים.

עבודתו של אדם ככומר כנסייתי בעיר היא קשה עד בלתי אפשרית. אשתו אלכס, שלה קריירה משלה כעורכת דין, תומכת בו רבות  אבל לא מתערבת בעבודתו. כמו כן עוזר לו נייג'ל, עורך הטקס החילוני, שחושב שהוא זה שצריך לנהל את הכנסייה. על אדם מפקח הארכידיאקון רוברט, שלוחץ עליו להגדיל את מספר המתפללים ואת ההכנסות.

צאן מרעיתו של אדם כוללים את קולין, אלכוהוליסט מובטל, נשמה אבודה והמאמין המסור ביותר; אדוהה, הידועה כנואפת סדרתית עם כמרים; ומיק, חסר בית המופיע מדי פעם על סף דלת ביתו של אדם ומבקש כסף.

## צוות שחקנים
### תפקידים ראשיים
* טום הולנדר – אדם סמולבון
* אוליביה קולמן – אלכסנדרה (אלכס) סמולבון
* סטיב אווטס – קולין למברט
* מיילס ג'ופ – נייג'ל מקול
* סיימון מקברני – סגן הבישוף רוברט
* אלן תומאס – אדוהה אונייקה

### תפקידים חוזרים
* לוסי ליימן – אלי פטמן (עונות 1–3)
* בן וילבונד – סטיב ווריק (עונות 1–3)
* ג'ימי אקינגבולה – מיק (עונות 1–3)
* סילביה סימס – ג'ון (עונה 2)
* ויקי פפרדין – ג'רי טניסון (עונה 3)
* ג'ואנה סקנלן – ג'יל מלורי (עונה 3)
* ליאם ניסן – אלוהים (עונה 3)

## הפקה
בעונה הראשונה הופקו שישה פרקים על ידי Big Talk Productions עבור ערוץ BBC Two. היוצרים הם טום הולנדר וג'יימס ווד. הסצנות בכנסייה צולמו בכנסיית סנט לאונרדס בשורדיץ' שבמזרח לונדון. בספטמבר 2010 חודשה הסדרה לעונה נוספת והצילומים החלה באמצע 2011. העונה השנייה כללה שבעה פרקים ושידור הבכורה היה ב-10 בנובמבר 2011. ב-1 באוגוסט 2012 החלו צילומי העונה השלישית ששודרה ב-2014.

ריצ'רד קולס, כומר בכנסייה האנגליקנית וחבר לשעבר בלהקת הפופ הקומונרדס, יעץ לכותבי הסדרה, והיווה את ההשראה לדמותו של אדם סמולבון.

## קישורים חיצוניים

* הסדרה "כבוד הכומר" באתר ה-BBC

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:קומדיות מצבים בריטיות
יוגב יוסף

ממוזער
**יוגב יוסף** (נולד ב-30 באוגוסט 1981) הוא שייט עבר ישראלי. הוא אלוף העולם (מרסיי 2002) לצד שותפו שחף אמיר במפרשית מדגם 470.

## ביוגרפיה
בשנת 2001 השתתפו יוסף ואמיר באליפות העולם לנוער במפרשיות 470 וזכו במדליית הכסף. בשנת 2002 הם השתתפו ב"משחקי השיט העולמיים" של איגוד השיט הבינלאומי (ISAF World Sailing Games) אשר נערכו במרסיי שבצרפת. תחרות זו נחשבה באופן שנוי במחלוקת לאליפות העולם. בתום כל 11 השיוטים, יוסף ואמיר סיימו במקום הראשון הכללי וזכו במדליית הזהב.

בדצמבר 2003, החליטו יוגב יוסף ושותפו שחף אמיר לפרוש לאחר שהפסידו את הכרטיס לאולימפיאדת אתונה לשייטים הבכירים גידי קליגר ואודי גל.

## פרסים והוקרה

* דגם 470:

בשנת 2003 - מקום ראשון "שבוע האביב" (צרפת)
[ממוזער|[קובץ:יוגב יוסף.jpg|ממוזער]]
בשנת 2002 - אלוף עולם לבוגרים (צרפת)

בשנת 2001 - סגן אלוף אירופה לנוער (טורקיה)

בשנת 1999 - סגן אלוף אירופה לנוער (גרמניה)

* דגם 420:

בשנת 1998 - סגן אלוף עולם לנוער (דרא"פ)

בשנת 1997 - אלוף אירופה לנוער (אירלנד)

בשנת 1997 - מקום שלישי באליפות העולם לנוער (יפן)

* דגם אופטימיסט :

בשנת 1995 - מקום שלישי באליפות אירופה (הולנד)

## חיים אישיים
יוגב מתגורר כיום בתל אביב ועובד ברשות הספורט של עיריית תל אביב יפו ומנהל את מרכז קהילתי לספורט ימי (מתחם הדולפינריום)

## קישורים חיצוניים
* פרופיל באתר איגוד השיט הבינלאומי
* מרכז קהילתי לספורט ימי תל אביב יפו

## הערות שוליים

קטגוריה:שייטים ישראלים
קטגוריה:אלופי עולם ישראלים
קטגוריה:שדות ים: אישים
קטגוריה:בוגרי בית הספר משותף חוף הכרמל
קטגוריה:בוגרי המרכז האקדמי רופין
קטגוריה:ישראלים שנולדו ב-1981
ז'קלין קלימונדה

**ז'קלין קלימונדה **(באנגלית: **Jacqueline Kalimunda**; נולדה ב-1974) היא מפיקה, יוצרת, במאית ותסריטאית קולנוע וסרטים תיעודיים ילידת רואנדה החיה בצרפת. סרטה "על צמות" זכה בפרס הסרט הקצר הטוב ביותר בפסטיבל הסרטים הבינלאומי בזנזיבר ב-2003.

## ביוגרפיה
ג'קלין קלימונדה נולדה בקיגאלי, בירת רואנדה. היא גרה בקניה, מדגסקר ואנגליה לפני שעברה לצרפת. קלימונדה למדה ניהול לצד היסטוריה אפריקאית. היא התמחתה בהפקה והפצת סרטים. קלימונדה הוכשרה כעורכת והשתמשה במיומנות זו כדי לעבוד על סרטי תעודה וסרטי טלוויזיה.

## קריירה
בשנת 2002, היא כתבה, ביימה והייתה מפיקה שותפה בסרט הראשון שלה, Histoire de tresses (על צמות), אשר נבחר כסרט הקצר הטוב ביותר בפסטיבל הסרטים הבינלאומי בזנזיבר ב-2003. הסרט הופץ בבריטניה על ידי מכון הסרטים הבריטי ובארצות הברית על ידי פסטיבל סרטי אפריקה של ניו יורק.

הסרט התיעודי Homeland היה הסיום של פרויקט ארוך-טווח אשר התחילה קלימונדה כאשר חקרה תמונות של רואנדה עם ההיסטוריונים ז'אן-פייר כרטיין והלן ד'אלמיידה-טופור. עבור יצירה זו, היא חשפה סרטים ארכיוניים המכסים 80 שנות היסטוריה של רואנדה. הסרט הוקרן ב-2007 ב-FESPACO.

בשנים 2007 ו-2008, קלימונדה ביימה בשיתוף את עונות 1 ו-2 של סדרת הטלוויזיה Imagine Afrika, אשר שודרה ב-35 מדינות אפריקה בערוצי הטלוויזיה הציבוריים באנגלית, צרפתית, סווהילית, זולו, פורטוגזית ושפות אחרות.

לאחר מכן היא ביימה את הסרט העלילתי באורך מלא High Life אשר יצא ב-2011.

ב-2012 היא ביימה והפיקה את Burning Down, סרט קצר בהשתתפות השחקנים אריק אבוניי וסיריל גואיי.

ב-2016 קלומינדה כתבה וביימה את Floris, סרט דוקומנטרי בשפת הקיניארוונדה.

## קישורים חיצוניים

## הערות שוליים

קטגוריה:ילידות 1972
קטגוריה:סופרות רואנדיות
קטגוריה:במאיות קולנוע רואנדיות
קטגוריה:תסריטאיות רואנדיות
קטגוריה:סופרות אפריקאיות
קטגוריה:במאיות קולנוע צרפתיות
קטגוריה:במאיות רואנדיות
צ'דו

**צ’דו** (באנגלית: **Ceddo**, ידוע גם בשם **The Outsiders**) הוא סרט דרמה פוליטי סנגלי משנת 1977, שביים וכתב עוסמן סמבן. הסרט מספר על אנשי הצ’דו החוטפים את בתו של המלך כמחאה על חיובם להתאסלם ומתחולל מאבק איתנים בין הצדדים.

הסרט הוקרן לראשונה בפסטיבל הסרטים הבינלאומי בברלין שהתקיים ביולי 1977. בישראל הסרט הוקרן בינואר 2018 בסינמטק תל אביב ובסינמטק ירושלים במסגרת "פסטיבל קולנוע אפריקאי". שפות הסרט הן וולופית וצרפתית, ואורכו כ-120 דקות.

הסרט צונזר בסנגל בשל מסרים אנטי מוסלמיים.

## תקציר העלילה
הצ’דו מנסים לשמר את התרבות האפריקאית המסורתית שלהם נגד הסתערות האסלאם שמגובה בתמיכת המלך. אנשי הצ’דו חוטפים את בתו של המלך כמחאה על חיובם להתאסלם ומתחולל מאבק איתנים בין הצדדים.

כמו בכל סרטיו של עוסמן סמבן, גם כאן הוא מציג מבט אירוני ולא מתפשר על המצב באפריקה הפוסט קולוניאלית. גיבוריו, אנשי העם הפשוטים, התמימים, מוצאים עצמם בעימות עם כוחות גדולים ומניפולטיבים מהם – עימות שאותו הוא מעצב כאגדת עם, ומתבונן בו במבט שקול וקר רוח.

## שחקנים
***[[עוסמן סמבן]]**
***[[תבתה נדייאיי]]**
***איסמאיליה דיאגנה**
***מוסטפא יאדה**
***מטורה דיא**
***ממאדו דיום**
***עומר גואי**
***נר מודו**
***[[עוסמאן קמארה]]**
***מקורה דיא**

## הפקה והפצה
הסרט בוים ונכתב על ידי עוסמן סמבן. צלם הסרט היה ג'ורג' קאריסטן, והוא נערך על ידי פלורנס אימון.

הסרט שודר לראשונה בפסטיבל הסרטים הבינלאומי בברלין שהתקיים ביולי 1977, ולאחר מכן בניו יורק שבארצות הברית בשנת 1978. בישראל הסרט שודר בינואר 2018 בסינמטק תל אביב ובסינמטק ירושלים במסגרת "פסטיבל קולנוע אפריקאי".

## צנזור הסרט
כמו מספר רב של סרטים שביים וכתב עוסמן סמבן, גם סרט זה צונזר בסנגל בגלל מסרים אנטי מוסלמיים. על פי הדיווח של העיתון האמריקאי, "הניו יורק טיימס", צינזור הסרט לא היה בגלל עניין דתי, אלא משום שסמבן התעקש שבשם הסרט יהיה פעמיים את האות D "Ceddo", בעוד שהממשלה הסנגלית התעקשה שהוא יפורסם עם D אחת "Cedo".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קולנוע בסנגל
קטגוריה:סרטי 1977
קטגוריה:סרטים בצרפתית
קטגוריה:סרטי דרמה
אלפרד, נסיך זאלם-זאלם השביעי

**אלפרד, נסיך זאלם-זאלם השביעי** (בגרמנית: **Alfred Fürst zu Salm-Salm**; 13 במרץ 1846 - 20 באפריל 1923), היה נסיך זאלם-זאלם בין השנים 1908–1923.

## ביוגרפיה
אלפרד נולד בטירת אנהולט ב-13 במרץ 1846, לאלפרד, נסיך זאלם-זאלם החמישי ולאוגוסטה, נסיכת קרוי, בתם של פרנץ, רוזן ליצוב והנרייטה סימור.

ב-18 באוקטובר 1869 התחתן אלפרד עם רוזה, רוזנת ליצוב, בתם של פרנץ, רוזן ליצוב והנרייטה סימור, ממנה נולדו לו 8 ילדים. בשנת 1908 מת אחיו לאופולד, נסיך זאלם-זאלם השישי ללא ילדים, ומשום כך ירש אלפרד את תאריו. בשנת 1916 נהרג בנו עמנואל, נסיך הכתר של זאלם-זאלם בקרבות מלחמת העולם הראשונה, ומשום כך לאחר מותו ב-20 באפריל 1923 ירש את תאריו נכדו ניקולאוס לאופולד, נסיך זאלם-זאלם השמיני.

## משפחתו
ב-18 באוקטובר 1869 התחתן אלפרד עם רוזה, רוזנת ליצוב, בתם של פרנץ, רוזן ליצוב והנרייטה סימור, ממנה נולדו לו 8 ילדים:
* עמנואל, נסיך הכתר של זאלם-זאלם (1871–1916)
* מריה אמה, נסיכת זאלם-זאלם (1874–1966)
* הנרייטה, נסיכת זאלם-זאלם (1875–1961)
* פרנץ, נסיך זאלם-זאלם (1876–1964)
* רוזה, נסיכת זאלם-זאלם (1878–1963)
* אלפרד, נסיך זאלם-זאלם (1879–1952)
* אוגוסטה, נסיכת זאלם-זאלם (1881–1946)
* אלאונורה, נסיכת זאלם-זאלם (1887–1978)

## אילן יוחסין

## קישורים חיצוניים
* אלפרד, נסיך זאלם-זאלם השביעי 

קטגוריה:נסיכים גרמנים
קטגוריה:גרמנים שנולדו ב-1846

קטגוריה:גרמנים שנפטרו ב-1923
ואדי א-ניס (כדורגל)

**מועדון ספורט טראג'י ואדי א-ניס** (בערבית: **نادي ترجي واد النيص يالرياضي**) היא קבוצת כדורגל מהכפר ואדי א-ניס, שמדרום לבית לחם, המשחקת בליגת העל הפלסטינית. בשנת 2020/2021 הקבוצה ירדה לליגה השנייה. לאחר שנה בליגת המשנה (الدوري الاحترف الجزئي) חזרה הקבוצה לליגת העל.

## היסטוריה
מועדון ואדי א-ניס הוקם בשנת 1984, על ידי תושב הכפר יוסוף אבו חאמד ו-12 בניו, על מנת שתייצג את הכפר בליגה הפלסטינית. 

בתקופת האינתיפאדה הראשונה תחרות הליגה הפלסטינית הופסקה למשך חמש שנים אך הקבוצה והמשיכה להתאמן ולהתפתח. בשנת 2000, הדהימה הקבוצה בניצחון בגביע פלסטין, הקבוצה התפרסמה והצליחה לממן את בניית בית הספר והמסגד בכפר, ולהביא חשמל לתושביו. למרות המעבר של ליגת העל הפלסטינית למתכונת מקצוענית החל מעונת 2011–2010, בקבוצה משחקים עד היום בעיקר תושבי הכפר. נכון לשנת 2015, מתוך שנים-עשר האחים שייסדו אותה שישה עדיין משחקים ופעילים בה, והשאר הם אחיינים ובני דודים. משחקי הקבוצה משודרים בשידור ישיר בטלוויזיה הפלסטינית.
## אצטדיון
הקבוצה משחקת באצטדיון אל-ח'דר הממוקם צמוד לכביש 60 בסמוך לכניסה למנהרות של "כביש המנהרות". באצטדיון כ-8,000 מקומות ישיבה.

## הישגים
* **אליפות ליגת העל הפלסטינית**
** 1998-99
** 2008-09
** 2013-14
* **[[גביע פלסטין]]**
** 2000
** 2007-08
** 2008-09

## קישורים חיצוניים
* מועדון ואדי א-ניס באתר Soccerway

## הערות שוליים

קטגוריה:קבוצות כדורגל מהרשות הפלסטינית
קטגוריה:קבוצות כדורגל שהוקמו ב-1984
קטגוריה:בית לחם
היינריך-אנטון דבוי

**היינריך-אנטון דבוי** (בגרמנית: **Heinrich-Anton Deboi**; 6 באפריל 1893 – 5 ביולי 1955), היה גנרל בוורמאכט במהלך מלחמת העולם השנייה.

## ביוגרפיה
### קריירה מוקדמת
דבוי נולד ב-6 באפריל 1893 בלנדסהוט, ובשנת 1912 הוא התגייס לצבא הקיסרות הגרמנית, והצטרף לרגימנט הרגלים הבווארי ה-2 (נסיך הכתר), עמו לחם במהלך מלחמת העולם הראשונה שבה הועלה לדרגת אובר-לויטננט. על פעולותיו בקרבות קיבל דבוי את עיטור צלב הברזל דרגה ראשונה ושנייה ואות הפציעה בכסף.

לאחר המלחמה הצטרף דבוי לרייכסווהר, ומילא בו תפקידי פיקוד ומטה. ב-1 בפברואר 1925 הוא הועלה לדרגת האופטמן, וב-1 באפריל 1934 הועלה לדרגת מיור. ב-1 באוגוסט 1936 הוא הועלה לדרגת אוברסט לוטננט, וב-6 באוקטובר 1936 הוא מונה למפקד הגדוד ה-1 ברגימנט הרגלים ה-91. ב-1 באפריל 1939 הוא הועלה לדרגת אוברסט, וב-26 באוגוסט 1939 הוא מונה למפקד רגימנט הרגלים ה-199.

### מלחמת העולם השנייה
בפרוץ המלחמה פיקד דבוי על רגימנט הרגלים ה-199, שהיה חלק מהדיוויזיה ה-57, ולחם עמו במהלך המערכה בפולין, המערכה על צרפת ובמהלך מבצע ברברוסה. ב-31 בינואר 1942 הוא מונה למפקד הדיוויזיה ה-44, וב-21 בפברואר 1942 הוענק לו עיטור הצלב הגרמני בזהב. ב-1 באפריל 1942 הוא הועלה לדרגת גנרל-מיור, ובקיץ 1942 הוא הוביל את אוגדתו בחלקה הדרומי של החזית המזרחית בהתקפה על סטלינגרד. על הישגיו בקרבות הוענק לו ב-10 בספטמבר 1942 עיטור צלב האבירים של צלב הברזל, וב-1 בדצמבר 1942 הוא הועלה לדרגת גנרל-לויטננט. ב-29 בינואר 1943 נכנע דבוי עם שרידי כוחותיו לכוחות הצבא האדום, וב-5 ביולי 1955 הוא מת במחנה השבויים וויקובו .

## קישורים חיצוניים

* היינריך-אנטון דבוי באתר lexikon-der-wehrmacht 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1893
קטגוריה:גרמנים שנפטרו ב-1955
קרוזון

**קרוזון** (בצרפתית: **Crozon**, בברטונית: **Kraozon**) היא קומונה בחבל ברטאן שבצפון-מערב צרפת. הקומונה קרוזון ממוקמת בחצי האי קרוזון על החוף המערבי של מחוז פיניסטר ונכון לשנת 2015 מתגוררים בקומונה זו 7,601 תושבים.

בדומה לעיירות אחרות בצרפת, בקרוזון נערכים מספר פסטיבלים במהלך השנה. הפסטיבל המפורסם ביותר בעיירה הוא 'Festival du Bout du Monde' ("פסטיבל סוף העולם"), פסטיבל מוזיקה הנערך בשבוע הראשון של אוגוסט.

בקומונה זו נולד השחקן הצרפתי המפורסם לואי ז'ובה. בנמל הקומונה שוכנות צוללות טילים בליסטיים של הצבא הצרפתי.

## גאוגרפיה ואוכלוסין
שטחה הכולל של הקומונה הוא 80.37 קמ"ר ועל פי מפקד האוכלוסין משנת 2015, מתגוררים בקומונה 7,601 תושבים. בדרום הקומונה נמצא אתר הנופש מורגד אשר שוכן על חוף הים.

### אוכלוסייה

## גלריית תמונות

קובץ:Front de mer de Morgat-CROZON.jpg|מבנים על יד החוף
קובץ:BDM-Vue-aerienne-light.jpg|פסטיבל סוף העולם
קובץ:Le port de Morgat - 001.JPG|תחנת העיגון במורגד, 2009
קובץ:Pointe de Lostmarc'h.jpg|חופי הקומונה


## ערים תאומות
לקרוזון ההסכם ערים תאומות עם:
* 
* 
* 

## קישורים חיצוניים

* 

קטגוריה:ברטאן: ערים
קטגוריה:מפרץ ביסקאיה: ערי נמל
בולגריה באירוויזיון למוזיקאים צעירים

**[[בולגריה]] השתתפה בתחרות [[האירוויזיון למוזיקאים צעירים]]** פעם אחת בלבד, ב-2006.

## המבצעים והשירים שייצגו את בולגריה באירוויזיון למוזיקאים צעירים

## ראו גם
* האירוויזיון למוזיקאים צעירים
* בולגריה באירוויזיון
* בולגריה באירוויזיון לרוקדים צעירים

## קישורים חיצוניים
* Eurovision Young Musicians

## הערות שוליים

קטגוריה:אירוויזיון למוזיקאים צעירים לפי מדינה
קטגוריה:בולגריה: תרבות
דונה סטריקלנד

**דונה סטריקלנד** (באנגלית: **Donna Theo Strickland**; נולדה ב-27 במאי 1959) היא פיזיקאית קנדית, פרופסור באוניברסיטת ווטרלו, כלת פרס נובל לפיזיקה לשנת 2018.

סטריקלנד היא האישה השלישית שזכתה בפרס נובל בפיזיקה, אחרי מארי קירי (ב-1903) ומריה גופרט-מאייר (ב-1963). היא זכתה בפרס ביחד עם האמריקאי ארתור אשקין, ועם ז'ראר מורו הצרפתי, שהיה גם המנחה בעבודת הדוקטורט שלה בתחום הפיזיקה של הלייזר. אשקין זכה במחצית פרס נובל על פיתוחים בתחום מלקחיים אופטיים. את מחצית הפרס השנייה חלקו ביחד סטריקלנד ומורו; הטכניקה אותה הם פיתחו משמשת ליצירת פולסי אור רבי עוצמה, להם קיימים שימושים ברפואה בכלל, במיוחד בניתוחים, כמו גם במדע בסיסי ובמחקר.

## ביוגרפיה

סטריקלנד נולדה ב-1959 בעיר גואלף שבפרובינציית אונטריו שבקנדה, בת לאדית, מורה לאנגלית, וללויד סטריקלנד, מהנדס חשמל. בשנת 1981 סיימה תואר ראשון בהנדסת פיזיקה (B.Eng) מאוניברסיטת מקמסטר, ואת תואר הדוקטור (PhD) בפיזיקה (בהתמחות באופטיקה) העניקה לה אוניברסיטת רוצ'סטר ב-1989. עבודת הדוקטורט שלה, שכותרתה "פיתוח לייזר אולטרה בהיר ויישום יינון מרובה פוטונים", נעשתה בהנחיית ז'ראר מורו, שותפה לפרס נובל על עבודה זו.

בשנים 1988–1991 הייתה עמיתת מחקר במועצה הלאומית למחקר של קנדה. בשנים 1991–1992 עבדה בחטיבת הלייזר של המעבדה הלאומית לורנס ליברמור, ובשנת 1992 הצטרפה לצוות הטכני של אוניברסיטת פרינסטון. בשנת 1997 הצטרפה לסגל האקדמי של אוניברסיטת ווטרלו, ובהמשך קודמה לדרגת פרופסור חבר בפקולטה לאסטרונומיה ופיזיקה של האוניברסיטה.

דונה סטריקלנד נשואה לד"ר דאגלס דיקר, יועץ בתחומי אופטיקה ואלקטרוניקה, ולהם שני ילדים.

## פרסים והוקרה
* 1998 – מענק מחקר על שם אלפרד פ. סלואן
* 1999 – פרס הצטיינות פרמייר
* 2000 – פרס קוטלר
* 2008 – עמיתת האגודה האמריקאית לאופטיקה
* 2018 – פרס נובל לפיזיקה יחד עם ארתור אשקין וז'ראר מורו

## מאמרים נבחרים

## קישורים חיצוניים

* 

## הערות שוליים

קטגוריה:פיזיקאיות קנדיות
קטגוריה:זוכי פרס נובל קנדים
קטגוריה:זוכות פרס נובל לפיזיקה
קטגוריה:זוכי פרס נובל לפיזיקה
קטגוריה:זוכי פרס נובל לשנת 2018
קטגוריה:זוכות פרס 100 נשים (BBC)
קטגוריה:בוגרות אוניברסיטת מקמסטר
קטגוריה:בוגרות אוניברסיטת רוצ'סטר
קטגוריה:בוגרי אוניברסיטת רוצ'סטר
קטגוריה:סגל אוניברסיטת ווטרלו
קטגוריה:קנדיות שנולדו ב-1959
קטגוריה:קנדים שנולדו ב-1959
דודג' טאון פאנל וטאון וואגון

**דודג' טאון פאנל וטאון וואגון** (באנגלית: **Dodge Town Panel and Town Wagon**) הם סדרה של  מכוניות מסחריות מתוצרת חטיבת **[[דודג']]** בקונצרן הרכב האמריקאי **[[קרייזלר]]** אשר יוצרו בין השנים 1954–1966 בארצות הברית.

## מאפיינים
* 2 דלתות + דלת אחורית
* הנעה 4x2 (קרוי: "2wd Town Wagon D100")
* הנעה 4x4 (קרוי: "Power Wagon Town Wagon W100")
* מנועי 6 צילינדרים
* מנועי V8 צילינדרים
* דגמי "דודג' טאון פאנל" תוכננו ללא חלונות צדדים (מלבד לחלון הנהג והנוסע הקדמי) וללא מושבים אחוריים. הגדרתם הייתה "רכב מסחרי"
* דגמי "טאון וואגון" תוכננו עם ספסל נוסעים מאחורי המושבים הקדמיים ועם חלונות צד מאחור (זוג חלונות מכל צד, מלבד לחלון הנהג)
* דגמי "דודג' טאון פאנל וטאון וואגון" שירתו כאמבולנסים וכרכב צבאי בצבא ארצות הברית

## סדרות
* "C-1 Series" - יוצר בשנת 1954
* "C-3 Series" - יוצר בשנת 1955
* "K Series" - יוצר עם הנעות: 4x2 (קרוי: "2wd Town Wagon (D100)"), ולראשונה הנעה כפולה 4x4 (קרוי: "Power Wagon Town Wagon W100") - יוצר בשנת 1957
* "L Series" - יוצר בשנת 1958
* "M Series" - יוצר בשנת 1959
* "P Series" - יוצר בשנת 1960
* "R Series" - יוצר בשנת 1961
* "S Series" - יוצר בשנת 1962
* "T Series" - יוצרה בין השנים 1963-1966
* "V Series" - יוצר בשנת 1964
* "A Series" - יוצר בשנת 1965
* "B Series" - יוצר בשנת 1966

## תמונות

קובץ:1963 Dodge Van.jpg | דודג' טאון וואגון, שנת 1963
קובץ:'60 Dodge Power Wagon (Laval Bike & Tattoo Show '12).JPG| דודג' פאוור וואגון, שנת 1960
קובץ:StateLibQld 2 393225 Salvation Army officer Leiutenant R. Apolony with his van, Thargomindah district, 1954.jpg| דודג' טאון פאנל, שנת 1954 - רכב צבאי
קובץ:1957 Dodge 1-08 Suburban ambulance (5490443286).jpg | דודג' טאון וואגון, שנת 1957 - אמבולנס


## ראו גם
* קרייזלר
* דודג'
## לקריאה נוספת
*  "דודג' טאון פאנל וטאון וואגון" - תמונות

## קישורים חיצוניים

* 
* 
* 
* 
* 

## הערות שוליים

קטגוריה:מכוניות מסחריות
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1954
טאון פאנל
קטגוריה:מכוניות אמריקאיות
גורמי פנינה

ממוזער|זכר של גורמי פנינה, (''Trichopodus leerii)''
**גוֹרָמִי פנינה** (שם מדעי: *Trichopodus leerii*) הוא מין של גורמי ממשפחת הגוראמיים, מוצאו מדרום-מזרח אסיה. הדג נחשב לדג נוי ונפוץ בקרב מגדלים רבים בארץ ובעולם. תבנית הפנינים שעל גופו היא שנתנה לדג את שמו.

## תיאור
דגים אלו מגיעים לגודל של כ-12 סנטימטרים, גוף הדג בצבע חום-כחול, מכוסה בתבנית דמוית פנינים, עם קו שחור מובהק המגיח מראשו של הדג, ובהדרגה מתדלדל עד הזנב, לדג שמות פופולריים רבים, כגון גורמי התחרה וגורמי פסיפס.

הדג, בדומה למינים נוספים ממשפחת הגוראמיים מציג הבדלים משמעותיים בין הזוויגים, בעוד שהנקבות אפורות ובעלי סנפירים קצרים, הזכרים לעומתם עם סנפירים ארוכים וצבעים חזקים יותר, בנוסף, לזכרים באזור הגחון יש כתם אדום אשר בשעת הרבייה צבעו מתחזק.

## תפוצה ובית גידול
גורמי הפנינה הוא יליד תאילנד, מלזיה ואינדונזיה (שם הוא נמצא באיי סומטרה, בורניאו). הוא חי לרוב בביצות ובמקווי מים ללא זרימה בעלי מים חומציים. דג זה מעדיף את החלק העליון והאמצעי של המים.

## באקווריום
### דרישות מכל
אקווריום עם נפח של 120 ליטר או יותר הוא מתאים עבור זוג גורמי פנינה, אם כי נפחים גדולים יותר מומלצים מאוד, שכן דגים אלה מראים סימנים של מתח, תוקפנות חריגה ומחלות כאשר הם מרגישים מוגבלים בשטחם. הטמפרטורות המועדפות הן 22–28 מעלות צלזיוס. על האקווריום להיות בעל חשיפה לאוויר שכן דגים אלו נושמים אוויר אטמוספירי. כמו כל אקווריום טרופי נצרך סינון נאות. ולרוב אף יכלול האקווריום בתוכו תאורה, מצע, דקורציות וצמחים. גורמי הפנינה הוא דג טריטוריאלי וצריך לדאוג שהאקווריום יאוכלס בדגים פחות או יותר בגודלו בשביל למנוע תוקפנות . עם זאת, דג זה עשוי להיות קצת ביישן, למעשה, בימים הראשונים או השבועות הראשונים, דגים אלה מראים בדרך כלל ביישנות קיצונית ומבזבזים הרבה זמן על הסתתרות, ללא התחשבות באופי האקווריום או בתכונות המים. אך בתנאים נאותים, הם יתגברו על כך ויהפכו פתוחים יותר ויותר, עד שיהפכו לדגים חברתיים. אקווריום נקי הוא חובה עבור גורמי פנינה. רבים מדגי גורמי פנינה מרגישים בנוחות כאשר האקווריום מרוהט עם צמחים רבים וקישוטים אשר מספקים מקום מסתור עבור דגים בעתות של סטרס.

### רבייה
גורמי הפנינה בונה קן בועות ומשתמש בצמחים כדי לעזור לקשור יחד את הבועות. יש להפחית את מפלס המים ל-20 ס"מ במהלך הרבייה, והטמפרטורה צריכה להיות כ-28 מעלות צלזיוס ועם 7 מעלות pH, עם תנועת מים חלשה או בלעדיה. מאחר שהדגים יכולים לנשום אוויר אטמוספירי, סינון באקווריום הרבייה אינו הכרחי.

תהליך הרבייה כולל ריקוד חיזור. הזכר בונה קן קטן מבועות. לאחר מכן הנקבה נעמדת תחת הקן והזכר מפתל את גופו סביב גוף הנקבה. הגוף שלה רועד בזמן שהיא מטילה מספר ביצים. לאחר מכן הוא משחרר אותה ומרים את הביצים בתוך הפה שלו, ואז הוא פולט אותן לתוך קן הבועות. רצף זה חוזר על עצמו מספר פעמים, עד שהיא מסיימת להטיל.

הביצים בוקעות לאחר יומיים ומתחילים לשחות שלושה ימים לאחר מכן. כאשר הם מתחילים עם שחייה, ניתן לתת להם ארטמיה או חד תאיים. הדגיגים זעירים בבקיעה. הזכר מטפל בדגיגים, ובימים הראשונים כאשר השרצים עדיין לא יודעים לשחות קורה לעיתים שחלק מהדגיגים נופלים מהקן הזכר מחזיר אותם בפיו לקן. חלקם נוטים לגדול מהר יותר מאחרים, ויציגו קניבליזם כנגד אחיהם הקטנים.

## קישורים חיצוניים

## הערות שוליים

קטגוריה:בעלי חיים שתוארו ב-1852
קטגוריה:טקסונים שתוארו בידי פיטר בליקר
קטגוריה:גוראמיים
קטגוריה:דגי נוי
קטגוריה:תאילנד: דגי מים מתוקים
יוהנס בסלר

**יוהנס בסלר** (בגרמנית: **Johannes Bäßler**; 3 במאי 1892 – 9 בנובמבר 1944), היה גנרל בוורמאכט במהלך מלחמת העולם השנייה.

## ביוגרפיה
### קריירה מוקדמת
בסלר נולד ב-3 במאי 1892 בגראסגרונד בשלזיה, והיה אחיו הצעיר של אריך בסלר. בשנת 1912 הוא התגייס לצבא הקיסרות הגרמנית, והצטרף לרגימנט הרגלים ה-156, עמו לחם במהלך מלחמת העולם הראשונה שבה הועלה לדרגת לויטננט. על פעולותיו בקרבות קיבל בסלר את עיטור צלב הברזל דרגה ראשונה ושנייה.

לאחר המלחמה הצטרף בסלר לרייכסווהר, ומילא בו תפקידי פיקוד ומטה. ב-1 באפריל 1925 הוא הועלה לדרגת האופטמן, וב-1 בדצמבר 1932 הוא הועלה לדרגת מיור. ב-1 ביולי 1935 הוא הועלה לדרגת אוברסט לוטננט, וב-15 באוקטובר 1935 הוא מונה לקצין האג"ם של דיוויזיית הפאנצר ה-1. בקיץ 1936 הוא הועבר למפקדה הראשית של פיקוד השריון, וב-1 בינואר 1938 הוא הועלה לדרגת אוברסט. ב-1 באפריל 1938 הוא מונה לקצין מטה בקורפוס ה-16, וב-10 בנובמבר 1938 הוא מונה למפקד רגימנט הפאנצר ה-4.

### מלחמת העולם השנייה
ב-10 בספטמבר 1939 הוא מונה לראש המטה של הקורפוס ה-11, ולחם עמו במהלך המערכה בפולין, המערכה על צרפת, המערכה בבלקן ובמהלך מבצע ברברוסה. ב-1 בפברואר 1942 הוא הועלה לדרגת גנרל-מיור, וב-15 באפריל 1942 הוא מונה למפקד דיוויזיית הפאנצר ה-9 בחלק הדרומי של החזית המזרחית. בתפקיד זה נפצע קשה ב-25 ביולי 1942, ולאחר החלמתו באמצע נובמבר 1942 מונה למפקד דיוויזיית הפאנצר ה-14 בסטלינגרד. כבר לאחר 10 ימים הוא התפטר מתפקידו, וב-9 בינואר 1943 הוענק לו עיטור הצלב הגרמני בזהב. באמצע יוני 1943 הוא מונה למפקד הדיוויזיה 'A', אשר בתחילת יולי 1943 הפכה לדיוויזיה ה-242. בסתיו 1943 הוא עבר עם הדיוויזיה לצרפת, וב-1 בפברואר 1944 הוא הועלה לדרגת גנרל-לויטננט. בקיץ 1944 הוא לחם עמה נגד הפלישה האמריקאית לטולון, שם נפצע קשה שוב ב-26 באוגוסט 1944. בעקבות כך, בסלר נכנע בראש כוחותיו לאמריקנים ועד מהרה הוחזר לגרמניה לצורך טיפול רפואי, אולם כמה ימים מאוחר יותר הוא מת בבית החולים בווינה.

## קישורים חיצוניים

* יוהנס בסלר באתר lexikon-der-wehrmacht 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1892
קטגוריה:גרמנים שנפטרו ב-1944
העשור הראשון של המאה ה-18

290px|ממוזער|גבולות אירופה בתחילת המאה ה-18
**העשור הראשון של המאה ה-18** החל ב-1 בינואר 1700 והסתיים ב-31 בדצמבר 1709.

## אירועים בולטים בעולם
### מלחמה ופוליטיקה
#### מלחמות
[260px|ממוזער|[קרב בלנהיים]]
* 1701: מלחמת הבונים  – לאחר שנמשכת למעלה מיובל, מסתיימת מלחמה בין שבטי האירוקוי לשבטים סמוכים ולצרפתים בהסכם בו מתחייבים האירוקוי לא להתערב בסכסוך בין הצרפתים לבריטים.
* **[[המלחמה הצפונית הגדולה]]** (1700–1721) - מלחמה שהתנהלה בין קואליציה שכללה את רוסיה הצארית, דנמרק-נורווגיה וסקסוניה-האיחוד הפולני ליטאי (והחל מ-1715 גם את פרוסיה והנובר) נגד שוודיה בין השנים 1700–1721. המלחמה החלה במתקפה מתואמת של הקואליציה על שוודיה ב-1700, ונסתיימה ב-1721 עם חתימת חוזה נישטאד והסכמי סטוקהולם. כתוצאה מהמלחמה רוסיה דחקה את רגליה של שוודיה מעמדת הכח הדומיננטי בים הבלטי, וכך נעשתה, למעשה, למעצמה אירופאית מן המעלה הראשונה.
:* 27 ביוני 1709 – פטר הגדול מביס את קרל ה-12 משוודיה בקרב פולטבה
:* 8 ביולי 1709 – במהלך המלחמה הצפונית הגדולה מתחולל קרב פולטבה המסתיים בניצחון רוסיה
* **[[מלחמת הירושה הספרדית]]** (1701–1714) - קונפליקט אירופאי שאירע בראשית המאה ה-18, בעקבות מותו של צ'ארלס השני מספרד בנובמבר 1700. המלחמה התמשכה יותר מעשור והסתיימה בהסכם אוטרכט (1713) ובהסכם רשטאט (1714). ספרד הפסידה במלחמה את מעמדה כמעצמה. בנוסף, תמה ההגמוניה הצרפתית באירופה היבשתית, ורעיון מאזן הכוחות הפך למושג מרכזי ביחסים הבינלאומיים בזכות אזכורו בהסכם אוטרכט.
:* 23 במאי 1706 - קרב ראמיאי
:* 1708 - נרקמת תוכנית לפלישה צרפתית לאנגליה , בניסיון להפוך את הישגי המהפכה המהוללת, אולם זו לא עולה יפה.
* 13 באוגוסט 1704 – ג'ון צ'רצ'יל והנסיך אויגן מסבויה מנחילים תבוסה לכוחות הפרנקו-בוואריים במסגרת קרב בלנהיים, כחלק ממלחמת הירושה הספרדית
[260px|ממוזער|[קרב ראמיאי]]

#### סכסוכים לאומיים ואזוריים
#### אירועים פוליטיים משמעותיים
* 1 בינואר 1700 – רוסיה התחילה להשתמש בלוח היוליאני
* 23 בנובמבר 1700 – ג'ובאני פרנצ'סקו אלבאני ממונה לאפיפיור קלמנס האחד עשר
* 18 בינואר 1701 – נוסדה ממלכת פרוסיה בידי פרידריך הראשון
* 27 במאי 1703 – הצאר פטר הגדול מייסד את העיר סנקט פטרבורג ברוסיה
* 31 ביולי 1703 – דניאל דפו מושם בעמוד קלון לאחר שהורשע בהוצאת לשון הרע זדונית בשל העובדה שפרסם עלון של סאטירה פוליטית, אך במקום לזרוק עליו ירקות ופירות רקובים, משליכים עליו העוברים ושבים פרחים
* 1 במאי 1707 – **[[חוקי האיחוד של 1707]]** מוכרזים ומביאים לאיחוד ממלכת אנגליה עם ממלכת סקוטלנד ליצירת ממלכת בריטניה הגדולה
* 23 במרץ 1708 – ג'יימס פרנסיס אדוארד סטיוארט כושל בניסיונו לנחות בלשון הים של פורת'
* 1 ביולי 1708 – טאוופלוס מוכתר לקיסר אתיופיה

#### קולוניאליזם ואימפריאליזם
### כלכלה

## התנקשויות, חיסולים, וניסיונות התנקשות

* 23 במאי 1701 – שודד הים הידוע, **[[קפיטן קיד]]** מוצא להורג באנגליה
## אסונות

* 26 בינואר 1700 – רעידת אדמה חזקה באוקיינוס השקט בקרבת חופי ארצות הברית/קנדה. חוזקה מוערך בכ-8.7-9.2 בסולם ריכטר
* 25 בנובמבר 1703 – הסערה הגדולה של 1703 בבריטניה היא הסערה החזקה ביותר שנרשמה באזור; נהרגים כ-9,000 איש
* 28 באוקטובר 1707 – רעידת אדמה באזור שיקוקו. חוזקה מוערך בכ-8.6 בסולם ריכטר

## טבע ואיכות הסביבה

## מדע וטכנולוגיה

## תרבות פופולרית

## אישים בולטים

### מנהיגי עולם בולטים

## קישורים חיצוניים

## הערות שוליים

*
דודנית רחל

**דודנית רחל** (באנגלית: **My Cousin Rachel**) הוא סרט מסתורין רומנטי משנת 1952 בבימויו של הנרי קוסטר עם ריצ'רד ברטון ואוליביה דה הבילנד בתפקידים הראשיים.

התסריט מבוסס על הרומן "דודנית רחל" מאת דפנה דה מוריאה משנת 1951. זה היה סרטו הראשון של ריצ'רד ברטון בהוליווד.

ברטון היה מועמד לפרס אוסקר לשחקן המשנה הטוב ביותר. הוא זכה בפרס גלובוס הזהב לכוכב החדש של השנה. אוליביה דה הבילנד הייתה מועמדת לפרס גלובוס הזהב לשחקנית הטובה ביותר - סרט דרמה.

הסרט היה מועמד גם לפרס אוסקר על העיצוב האמנותי, הצילום והתלבושות.

ה-BBC הפיק סרט טלוויזיה על הספר ב-1990 וב-2017 הפיקה חברת Fox Searchlight Pictures סרט על דודנית רחל.

## תקציר העלילה
פיליפ אשלי (ריצ'רד ברטון) התייתם מהוריו בגיל שלוש וגדל בבית האחוזה של דודו אמברוז (ג'ון סאטון) על חוף הים בקורנוול. אמברוז לא אהב את מזג האוויר בקורנוול, והיה נוסע מדי פעם לאיטליה.

באחת הנסיעות התמהמה אמברוז לחזור, ושלח לפיליפ מכתב ובו הודיע לו כי פגש בקרובת משפחה/דודנית בשם רייצ'ל (אוליביה דה הבילנד) והם נישאו ונשארו בפירנצה.

לאחר זמן מה, החל אמברוז לשלוח מכתבים ובהם התלונן על כאבי ראש, תחושות של פחד והרגשה שאשתו מתנכלת לו. פיליפ חש לפירנצה ושם התברר לו שאמברוז מת. הוא אינו מצליח לפגוש את רייצ'ל ובמקומה מראה לו ידידה גוידו ריינלדי (ג'ורג' דולנץ) תעודת פטירה המאשרת כי אמברוז מת מגידול במוח, וכן צוואה שבה אמברוז מוריש את אחוזתו לפיליפ כשיגיע לגיל 25. פיליפ לא מאמין לריינלדי, ובטוח שהוא קשר קשר עם רייצ'ל לרצוח את אמברוז ולהשתלט על אחוזתו.

פיליפ חוזר לאנגליה, ורייצ'ל מגיעה לשם לביקור. פיליפ מלא חשדות וזעם על "רצח" דודו, אך משנה את דעתו כאשר הוא נפגש עם רייצ'ל היפהפייה והמבוגרת ממנו.

הוא מתאהב בה עד מעל לראשו, ואף מצווה על האפוטרופוס שלו (ניק קנדל, בגילומו של רונלד סקוויר) לתת לה הקצבה שנתית של 5,000 לירה שטרלינג, הגם שניק ובתו לואיז (אודרי דלטון) מזהירים אותו מפני רייצ'ל, לגבי נטייתה לבזבזנות והחובות הכבדים שצברה.

פיליפ המסוחרר מאהבה מחליט בהגיעו לגיל 25 להעניק את האחוזה לרייצ'ל, לתדהמת כולם. הוא מבקש להינשא לרייצ'ל, אך היא דוחה אותו. כאשר הוא חולה וקודח היא סועדת אותו בשעה שהוא הוזה שהם נשואים.

רייצ'ל עומדת לחזור לפירנצה אך נופלת מגשר רעוע ונהרגת. פיליפ נשאר עם חשדות שילוו אותו כל חייו.
טקסט=דה הבילנד וברטון בדודנית רחל|ממוזער|250x250 פיקסלים|אוליביה דה הבילנד וריצ'רד ברטון בדודנית רחל

## קישורים חיצוניים

* קדימון לסרט דודנית רחל, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1952
קטגוריה:סרטי מסתורין אמריקאיים
קטגוריה:סרטי פוקס המאה ה-20
קטגוריה:סרטי שחור-לבן אמריקאיים
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים לפי ספרי דפנה דה מוריאה
קטגוריה:סרטי דרמה רומנטית אמריקאיים
שנות ה-20 של המאה ה-18

**שנות ה-20 של המאה ה-18** היו העשור השלישי של המאה ה-18, שהחל ב-1 בינואר 1720 ותם ב-31 בדצמבר 1729.

## אירועים בולטים בעולם
### מלחמה ופוליטיקה
#### מלחמות
* **[[המלחמה הצפונית הגדולה]]** (1700–1721) – מלחמה שהתנהלה בין קואליציה שכללה את רוסיה הצארית, דנמרק-נורווגיה וסקסוניה-האיחוד הפולני ליטאי (והחל מ-1715 גם את פרוסיה והנובר) נגד שוודיה בין השנים 1700–1721. המלחמה החלה במתקפה מתואמת של הקואליציה על שוודיה ב-1700, ונסתיימה ב-1721 עם חתימת חוזה נישטאד והסכמי סטוקהולם. כתוצאה מהמלחמה רוסיה דחקה את רגליה של שוודיה מעמדת הכח הדומיננטי בים הבלטי, וכך נעשתה, למעשה, למעצמה אירופאית מן המעלה הראשונה.
* **פלישה סינית לטיבט** (1720) – שושלת צ'ינג פולשת לטיבט, ומקימה באזורים של טיבט ובהוטן יחידות שלטוניות פרו-סיניות.
* '''מלחמת רוסיה–פרס''' (1722–1723) – מסתיימת בהסכם לפיו פרס מעבירה לרוסיה מספר ערים ומחוזות המהווים את רצועת החוף הדרומית של הים הכספי. ההסכם מנתק מן הים את פרס ומעניק לרוסיה אחיזה בשני צידי הים.
* **פלישה דזונגרית לקזחסטן** (1723) – הפלישה של הדזונגרים  הרסנית במיוחד עבור הקזחים, וגם בראשית המאה ה־21 עדיין חלק מהזיכרון הקולקטיבי ומכונה "האסון הגדול".

#### סכסוכים לאומיים ואזוריים
#### אירועים פוליטיים משמעותיים
* 11 בפברואר 1720 – שוודיה ופרוסיה חותמות על הסכם שלום
* 24 במרץ 1720 – אולריקה אלאונורה, מלכת שוודיה מוותרת על כס מלכותה, ובעלה, הרוזן פרדריק מהסן-קאסל נבחר כמלך, והיא ממשיכה כמלכה רעיה של שוודיה
* 4 באפריל 1721 – רוברט וולפול הופך לראש הממשלה הראשון של הממלכה המאוחדת
* 10 בספטמבר 1721 – נחתם חוזה נישטאד, בין רוסיה הצארית לבין שוודיה; סיום מלחמת הצפון הגדולה. בעקבות ניצחונו הכריז פיוטר הראשון על עצמו כקיסר רוסיה ובכך הקים את האימפריה הרוסית.
* 1724 – בהסכם בין האימפריה העות'מאנית לאימפריה הרוסית מכירים הרוסים בשליטתם של העות'מאנים בשטחיהם באזורי הקווקז ואזרבייג'ן.
* 18 במאי 1725 – המלך ג'ורג' הראשון מייסד את מסדר האמבט
* 24 בדצמבר 1726 – ייסוד מונטווידאו
* 9 בנובמבר 1729 – ספרד, צרפת ובריטניה חותמות על אמנת סביליה

#### קולוניאליזם ואימפריאליזם
### כלכלה

* 1720 - משבר כלכלי באירופה מוביל לאובדן האמון במודל חברות הצ'ארטר , שפועלות כמונופולים של סחר או קולוניזציה מטעם ממשלות.
*הפורטוגזים הקולוניאליים מגלים לאורך העשור מצבורי יהלומים משמעותיים בברזיל, שמחזקים את חשיבותה הכלכלית של ברזיל. התגלית משפיעה על הכלכלה של הכובשים והנכבשים גם יחד.

## התנקשויות, חיסולים, וניסיונות התנקשות

## אסונות

## טבע ואיכות הסביבה

## מדע וטכנולוגיה

* 1720 בערך - טכניקה של חיסון ראשוני וחלקי לאבעבועות שחורות מגיעה מסין לאירופה.
* 5 באפריל 1722 – יאקוב רוחבן הוא האירופי הראשון שמגיע לאי הפסחא.
## תרבות פופולרית

### ספרות
* **ספרים בולטים שרואים אור לראשונה בעשור זה**: מסעי גוליבר (1726)

## אישים בולטים

### מנהיגי עולם בולטים

## קישורים חיצוניים

## הערות שוליים

*
זן שארים

[שמאל|ממוזער|200px|[עכבר מצוי|עכבר מעבדה מזן השארים C57BL/6, הנפוץ ביותר במחקר הביולוגי בעכברים.]]
**זן שארים** (באנגלית: **Inbred strain**, נקרא גם **inbred line**) הוא זן של אורגניזמים שכל חבריו זהים גנטית זה לזה, בדומה לתאומים זהים, כתוצאה מהכלאת שארים במשך דורות עוקבים רבים.

יצירת זני שארים נפוצה במחקר מדעי גנטי, בביולוגיה ובחקלאות. מינים שאצלם פותחו זני שארים הם בעיקר מיני מעבדה אשר משמשים כאורגניזם מודל, מהם בעלי חיים כמו עכבר המעבדה וחולדת המעבדה, וצמחים כמו תודרנית לבנה ותירס. 

בעכברים ובחולדות מעבדה, יצירת זן שארים מתבצעת על ידי זיווג אחים עם אחיות במשך לפחות 20 דורות רצופים. המגוון הגנטי בין חברי זן כזה קרוב מאוד לאפס, ולצרכים רבים ניתן להתייחס אליהם כאל "כפילים גנטיים" של אותו פרט (אינדיבידואל). ליתר דיוק, הזכרים עם כרומוזומי מין XY זהים גנטית זה לזה, והנקבות עם כרומוזומי מין XX זהות גנטית זו לזו, כאשר הגנום האוטוזומי זהה גם בזכרים וגם בנקבות. 

לשיטה זו של תקנון (סטנדרטיזציה) גנטי ישנם יתרונות רבים במחקר, כגון היכולת לחזור על הניסוי פעם אחר פעם עם אותה הגנטיקה, או להשתיל איברים, רקמות, תאים ועוברים מיצור אחד לאחר בתוך אותו זן ללא סכנת דחייה. עקב יתרונות אלו, יצורים מהונדסים גנטית תכופות שייכים לזן שארים, אף כי פיתוח זן השארים עצמו איננו מצריך הנדסה גנטית. 

בהקשר של זני שארים, זנים רגילים שאינם זני שארים מכונים באנגלית **outbred strain**. השונות והמגוון הגנטי בזנים כאלו עשויים להיות יתרון למטרות מדעיות מסוימות, ובנוסף הם בדרך-כלל בריאים ועמידים יותר מזני שארים, בזכות ההטרוזיגוטיות שלהם באתרים גנטיים רבים בגנום. לעומתם, זני שארים תכופות סובלים מתוחלת חיים קצרה יותר, מנטייה לאי-פוריות ולבעיות בריאות שונות, שכן ההומוזיגוטיות שלהם בכל אתר גנטי איננה מגינה עליהם מפגמים גנטיים נסגניים.

בני הכלאיים מדור ראשון (F1 במינוח המקובל בגנטיקה) בין זכר מזן שארים אחד ונקבה מזן שארים שני יהיו אף הם זהים גנטית זה לזה, שכן כולם ירשו גדיל DNA זהה מאביהם וגדיל DNA זהה מאמם, וגם בהם משתמשים לעיתים קרובות במחקר גנטי. בני הכלאיים מדור שני (F2) כבר יהיו שונים גנטית זה מזה, כתוצאה מתופעת השחלוף בעת חלוקת ההפחתה היוצרת את תאי המין אצל F1. עם זאת, ניתן לזווג באקראי זכרים ונקבות מתוך F1, ולהמשיך ולזווג אחים עם אחיות מצאצאי כל אחד מזוגות אלו במשך לפחות 20 דורות, ליצירת "זני שארים שחלופיים" (באנגלית: **Recombinant inbred strains**) רבים שכל אחד מהם הוא "צאצא" של זן האב וזן האם. באופן זה ניתן ליצור "משפחות" כפילות גנטית, שאף הן שימושיות במחקר גנטי.

## קישורים חיצוניים

קטגוריה:גנטיקה
אוטו קורפס

**אוטו קורפס** (בגרמנית: **Otto Korfes**; 23 בנובמבר 1889 – 24 באוגוסט 1964) היה גנרל בוורמאכט במהלך מלחמת העולם השנייה, ולאחר המלחמה שירת כגנרל במשטרת העם בגרמניה המזרחית ותקופה קצרה בצבא העם הלאומי.

## ביוגרפיה
### קריירה מוקדמת
קורפס נולד ב-23 בנובמבר 1889 בוונצן. בשנת 1909 הוא התגייס לצבא הקיסרות הגרמנית, והצטרף לרגימנט הרגלים ה-66 (מגדבורג ה-3), עמו לחם במהלך מלחמת העולם הראשונה, ואף השתתף בקרב לייז'. ב-25 בפברואר 1915 הוא הועלה לדרגת אובר-לויטננט, וב-18 בדצמבר 1917 הוא הועלה לדרגת האופטמן. על פעולותיו בקרבות קיבל את עיטור צלב הברזל דרגה ראשונה ושנייה.

בשנת 1920 פרש מהצבא, והחל ללמוד מדעי המדינה באוניברסיטת הומבולדט של ברלין. בשנת 1923 סיים את לימודי הדוקטורט, ובשנת 1929 התחתן עם גודרון מרץ פון קירנהיים, בתו של הגנרל הרמן מרץ פון קירנהיים, ממנה נולדו לו שתי בנות.

בשנת 1935 הצטרף קורפס לוורמאכט, ושירת ברגימנט הרגלים ה-66. ב-1 באוקטובר 1937 מונה למפקד הגדוד ה-1 ברגימנט, וב-1 בפברואר 1938 הועלה לדרגת אוברסט-לויטננט.

### מלחמת העולם השנייה
עם פרוץ המלחמה לחם קורפס עם גדודו, כחלק מהדיוויזיה הממונעת ה-13, ולחם עמו במהלך המערכה בפולין. ב-5 בפברואר 1940 מונה למפקד רגימנט הרגלים ה-518, שהיה חלק מהדיוויזיה ה-295, וב-1 בינואר 1941 הועלה לדרגת אוברסט. ב-16 בנובמבר 1942 הוא מונה למפקד הדיוויזיה ה-295, וב-1 בינואר 1943 הוא הועלה לדרגת גנרל-מיור. קורפס לחם עם הדיוויזיה בקרב סטלינגרד, וב-31 בינואר 1943 נכנע עם שרידי הדיוויזיה לכוחות הצבא האדום ונלקח בשבי.

### שהותו בשבי
במהלך השהייה בשבי הוא הצטרף אל ליגת הקצינים הגרמנים והיה אחד החברים הפעילים בה, ובעקבות כך נשלחו בני משפחתו למחנה ריכוז על ידי הגסטפו.

גיסיו אלברכט מרץ פון קירנהיים ווילהלם דיאקמן השתתפו בקשר ה-20 ביולי, והוצאו בעקבות כך להורג.

### לאחר המלחמה
בשנת 1948 שוחרר קורפס מהשבי, ועבר להתגורר בפוטסדאם. הוא שימש כראש הארכיון הממלכתי של פוטסדאם (1948–1952) ומחלקת הארכיון במשרד הפנים (1949–1952), הוא יצר את היסודות של ארכיון המדינה בגרמניה המזרחית. הוא הפך לחבר פעיל של המפלגה הלאומית דמוקרטית של גרמניה, אולם השטאזי עדיין חשדו בו. בשנת 1952 גויס למשטרת העם וקיבל דרגת גנרל מאיור. בין השנים 1952 ל-1956 הוא כיהן כראש המחלקה ההיסטורית של משרד הפנים וסגן ראש המטה של אגף המבצעים של המשטרה. ב-31 במרץ 1956 פרש מהמשטרה. משנת 1958 עד מותו ב-24 באוגוסט 1964 הוא כיהן כיו"ר איגוד הקצינים לשעבר. בשנת 1959, כהוקרה על שירותו למען מזרח גרמניה, עוטר ב"עיטור ההצטיינות למען המולדת").

## קישורים חיצוניים
* אוטו קורפס באתר feldgrau 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:אנשי צבא מזרח גרמנים
קטגוריה:גרמנים שנולדו ב-1889
קטגוריה:גרמנים שנפטרו ב-1964
Jurassic World Evolution

**Jurassic World Evolution** הוא משחק וידאו מסוג סימולציות עסקים  של החברה "Frontier Developments". המשחק מבוסס על הסרט הרביעי בסדרת סרטי פארק היורה - עולם היורה משנת 2015 ובו השחקן צריך לבנות פארק הבנוי להצגת דינוזאורים בארכיפלג הבדיוני "לאס סינקו מורטס" (Las Cinco Muertes), בו 5 איים המכונים "5 המיתות". עלילת המשחק חלה בשנת 2016 ואינה קשורה בהכרח לעלילת הסרט.

משחק זה יצא ב-12 ביוני 2018 למשחק בפלייסטיישן 4, ב-Microsoft Windows וב-Xbox One. לאחר 5 שבועות מהפצתו כבר נמכרו למעלה ממיליון עותקים.

בשנת 2021 יצא משחק ההמשך "Jurassic World Evolution 2".

## תוכן
משחק זה מדמה מעין גן חיות המיועד לדינוזאורים ובו מבקרים ופועלים, ממש כמו תחילת עלילת הסרט "עולם היורה".

השחקן מתחיל עם מעל 8 מיליון דולר וכ-100 פועלים, אותם הוא צריך להשקיע בבניית כלובי דינוזאורים והשקעה במבקרי הפארק. במשחק מעל 40 מיני דינוזאורים שונים, חלקם מצויים בסרט המקורי (כולל יצור הכלאיים "אינדומינוס רקס", שבשונה מהסרט מטופל כיאות בכלובו) ואחרים נוספו לו, לרבות כמה מהסרט הבא בסדרה לרבות יצור הכלאיים "אינדורפטור" ועיצובם דומה לעיצוב הדינוזאורים בסרטים. כמו כן ישנה מעבדה שבה DNA של דינוזאורים שונים היכולים להכליא ביניהם וליצור דינוזאורים חדשים. ישנם 3 חטיבות של מחקר ופיתוח באיים.

חלק מהשחקנים שהשתתפו בסרטי פארק היורה כמו ג'ף גולדבלום, ברייס דאלאס הווארד, בי.די. וונג וג'ק הורנר – היועץ המדעי של סדרת הסרטים, מופיעים בדמויותיהם בכמה קטעים במשחק וגם נשמעים כמוהם. גם הדמות של אוון גריידי מופיעה בדמותו של השחקן כריס פראט אך הקול שלו מבוצע בידי השחקן A. J. Locascio.

## קישורים חיצוניים
* 

קטגוריה:משחקי וידאו משנת 2018
קטגוריה:פארק היורה: משחקי וידאו
קטגוריה:משחקי בניית פארקי שעשועים
קטגוריה:משחקי וידאו שפותחו בממלכה המאוחדת
מלאכים (קבוצה חסידית)

ה**מלאכים** היא קבוצה חסידית קטנה שהתפלגה מחסידות חב"ד, השוכנת בוויליאמסבורג ובמונסי. מייסד הקבוצה הוא הרב דובער לוין. הקבוצה מחזיקה בהשקפה המבוססת על תורת חב"ד בדורות הראשונים, עד האדמו"ר הרביעי רבי שמואל שניאורסון. אנשיה מאופיינים גם בהתנגדות קנאית לציונות.

## היסטוריה
המנהיג הראשון של הקבוצה היה הרב חיים אברהם דוב בער לוין הכהן, המכונה "המלאך", שהיגר לניו יורק בשנת 1923. הוא היה חסיד של רבי שמואל שניאורסון, אולם התנגד לבנו, רבי שלום דובער שניאורסון. בהגיעו לניו יורק מונה לוין לרב קהילת 'נוסח האר"י' בברונקס. הרב שרגא פייבל מנדלוביץ', ראש מתיבתא תורה ודעת, למד עימו תניא, ועודד את תלמידי הישיבה לבקרו וללמוד ממנו. "תורה ודעת" שילבה בין קרבה לרעיונות תורה עם דרך ארץ למסורות המזרח-אירופאיות, ושירתה קהל של מהגרים ששאפו להיטמע באמריקה. קבוצה מבין התלמידים שביקרו אצל "המלאך" החלו להעריץ אותו, ובהשפעתו החלו לאמץ לבוש חסידי, האריכו את פאותיהם וגידלו זקנים. התפתחות כזו בקרב ילידי ארצות הברית הייתה חסרת תקדים, ועוררה את מורת רוחם של הורי שאר התלמידים ב"תורה ודעת", שחששו שילדיהם יושפעו מהחבורה, שכונתה "מלאכים". הרב מנדלוביץ' הורה להם לעזוב את הישיבה. בשנת 1936 עזבו "המלאכים" את ישיבת תורה ודעת והקימו ישיבה חדשה בשם "נתיבות עולם".

קבוצת "המלאכים" למדה את תורת חב"ד המוקדמת, ללא ספריהם של אדמו"רי חב"ד האחרונים, מהרב שלום דובער שניאורסון ואילך. השקפת הקבוצה היא אנטי ציונית, בדומה לחסידות סאטמר.

לאחר מותו של הרב לוין בשנת 1938 מילא הרב יעקב שור את מקומו. בחלוף השנים הקבוצה התדלדלה. רבים מצאצאי ה"מלאכים" הצטרפו לחסידות סאטמר בשל השקפותיהם הדומות, ואחרים חזרו לזרם המרכזי של חסידות חב"ד.

ישיבת נתיבות עולם נמצאת בשכונת ויליאמסבורג. היא התנהלה על ידי הרב מאיר ווברמן. באמצע העשור הראשון של המאה ה-21 החליפו בנו הרב מרדכי זאב, איש נטורי קרתא.

מנהיגה הנוכחי של הקבוצה הוא הרב מלך פלור ממונסי.

## קישורים חיצוניים
*דיון על דמותו של 'המלאך', בפורום אוצר החכמה.
## הערות שוליים

קטגוריה:חסידות חב"ד
טסינטאוזאורוס

230px|ממוזער|איור של Tsintaosaurus spinorhinus
**טסינטאוזאורוס** (שם מדעי: *Tsintaosaurus*; מילולית: "הדינוזאור של צ'ינגדאו" שבעבר נהגה "טסינטאו") הוא סוג דינוזאור ממשפחת ההדרוזאוריים שמאובניו התגלו בסין בשנת 1958 ותוארכו לתור הקרטיקון שלפני 70 מיליון שנה. בסוג זה התגלה מין אחד.

## מאפיינים
הטסינטאוזאורוס היה הדרוזאור גדול באורך 8.3 מטר ומשקל של 2.5 טונות בממוצע. הגולגולת הגדולה שלו הכילה עצם ניצבת, המזכירה קרן של חדקרן, שהתפצלה מעצם האף למעלה וקדימה ודמתה בצורתה לקרן אחורית של פרזאורולופוס או לקרניו של הלאמבאוזאורוס שהיה קרוב אליו. לא ברור מה מטרת העצם, אך ייתכן והכילה איבר תהודה או כרבולת כלשהי אשר שימשו לתקשורת בין ההדרוזאוריים.

בדומה לשאר ההדרוזאורים, הייתה לדינוזאור זה לסת דמוית מקור ברווז שהייתה מלאה בשיניים שטוחות שנועדו ללעיסת צמחייה. ההדרוזאור נע ככל הנראה על ארבע רגליים כדי לתמוך במשקלו, אך נע על שתי רגליים כדי לרוץ מהר. ככל הנראה הוא חי בעדרים גדולים.

הדינוזאור חי בערבות סין הקרטיקוניות באקלים יבש מעט מסין הנוכחית.

## בתרבות
הטסינטאוזאורוס מופיע במשחקי המחשב Jurassic World Evolution 2 וJurassic World Evolution.

## קישורים חיצוניים

## הערות שוליים

קטגוריה:לאמבאוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי יאנג ג'ונגג'יין
קטגוריה:מאובני טקסונים שתוארו ב-1958
כרישכלב שפמתן

**כרישכלב שפמתן** (שם מדעי: *Leptocharias smithii*) הוא מין של כרישאי שוכן ימים והמין היחיד במשפחה **כרישכלביים שפמתניים** (*Leptochariidae*). הוא קרוב משפחתם הרחוק של הגלדניים ודומה להם.

מין זה חי בעיקר סביב האוקיינוס האטלנטי המזרחי מחופי מאורטניה עד אנגולה בעומק 10–75 מטר מתחת פני הים. הוא מעדיף קרקעית בוצית ולעיתים יימצא בשפכי נהרות.
## מאפיינים
אורך כריש קטן זה 77 סנטימטר בזכרים ו-82 סנטימטר בנקבות. גם מבנה השיניים של שני המינים שונה, בו שיני הזכרים הקדמיות ארוכות מאוד וקטנות ושטוחות יותר בנקבות. צבע הכריש אפרפר עם בטן לבנה וסנפירים מעט כהים. הגוף דקיק ובעל חוטם מחודד, שיניים מחודדות ועיניים המצויות בחריצים. לצד הראש ישנם 6 פתחי זימים, איתם הכריש נושם. סנפירי החזה ארוכים יחסית, אך סנפירי הגב קצרים וכוללים 2 סנפירים עם זנב נמוך. הנקבה משריצה עד 7 ולדות שניזונים מלשד חלמון עד ההשרצה.

הכריש הוא צייד של סרטנים כמו שטרגליים, ולובסטרים, תמנונאים, דיונונים, ספוגיים ומגוון דגי גרם כמו סרדיניים, עפיאניים, דגים מעופפים, צלופחים, קברנוניים וסוליתאים החיים במימי האוקיינוס האטלנטי. כריש זה יאכל כל מיני דברים לרבות נוצות, פרחים, ירקות וחפצים שונים שנפלו למים.

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי יוהנס פטר מילר
קטגוריה:כרישאים
קטגוריה:דגי סחוס יחידים בסוגם
קטגוריה:מינים יחידים במשפחתם
קטגוריה:דגי האוקיינוס האטלנטי